ddrg/super_eurlex huggingface dataset:
(9)

Kun otetaan huomioon, että Euroopan laajuisten liikenneverkkojen ensisijaisiin hankkeisiin edelleen tarvittavien investointien määrä on arviolta 250 miljardia euroa ja että EU:n rahoitusohjeeksi liikenteelle vuosiksi 2007–2013 vahvistettu 8 013 miljoonaa euroa kattaa vain vähäisen osan tarvittavista määrärahoista ensisijaisten hankkeiden saattamiseksi päätökseen, komission olisi toteutettava — eurooppalaisten koordinaattorien avulla, jos nämä on nimetty — toimia, joilla tuetaan ja koordinoidaan jäsenvaltioiden toimia suunniteltujen liikenneverkkojen rahoittamiseksi ja saattamiseksi päätökseen vahvistetun aikataulun mukaisesti. Komission olisi pantava täytäntöön päätöksessä N:o 1692/96/EY tarkoitettuja eurooppalaisia koordinaattoreita koskevat säännökset. Sen olisi myös tutkittava pitkän aikavälin rahoitusongelmaa, joka liittyy Euroopan laajuisten liikenneverkkojen rakentamiseen ja toimintaan kokonaisuudessaan, ja pyrittävä ratkaisemaan se yhdessä jäsenvaltioiden kanssa ottaen huomioon, että rakennusvaihe kattaa vähintään kaksi seitsenvuotista talousarviokautta ja että uuden infrastruktuurin odotettu käyttöikä on vähintäänkin sata vuotta.
(18)

On sovellettava Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annettua neuvoston asetusta (EY, Euratom) N:o 1605/2002 (12), jäljempänä ’varainhoitoasetus’, ja asetuksen (EY, Euratom) N:o 1605/2002 soveltamissäännöistä annettua komission asetusta (EY, Euratom) N:o 2342/2002 (13), joilla turvataan yhteisön taloudelliset edut, ja otettava huomioon yksinkertaisuuden ja vastaavuuden periaatteet budjettivälineiden valinnassa, niiden tapausten määrän rajoittaminen, joissa komissiolla on välitön toteuttamis- ja hallinnointivastuu, ja resurssien määrän pitäminen oikeassa suhteessa resurssien käytöstä johtuvaan hallinnolliseen kuormitukseen.
(4)

Elintarvikelisäaineista (3) … päivänä …kuuta … annetussa Euroopan parlamentin ja neuvoston asetuksessa (EY) N:o …/2008, elintarvike-entsyymeistä ja neuvoston direktiivin 83/417/ETY, neuvoston asetuksen (EY) N:o 1493/1999, direktiivin 2000/13/EY, neuvoston direktiivin 2001/112/EY ja asetuksen (EY) N:o 258/97 muuttamisesta (4) … päivänä …kuuta … annetussa Euroopan parlamentin ja neuvoston asetuksessa (EY) N:o …/2008 ja elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, sekä neuvoston asetuksen (ETY) N:o 1576/89, neuvoston asetuksen (ETY) N:o 1601/91, asetuksen (EY) N:o 2232/96 ja direktiivin 2000/13/EY muuttamisesta (5) … päivänä …kuuta … annetussa Euroopan parlamentin ja neuvoston asetuksessa (EY) N:o …/2008 vahvistetaan kyseisten aineiden arviointia ja hyväksymistä koskevat yhdenmukaistetut perusteet ja vaatimukset.
(6)

Asetuksen (EY) N:o 881/2004 13 artiklan mukaisesti virasto voi seurata jäsenvaltioiden ilmoittamien laitosten työn laatua. Komission tekemä tutkimus on osoittanut, että näiden laitosten ilmoittamiseen sovellettavia perusteita voidaan tulkita hyvin laajasti. On tärkeää arvioida tällaisten poikkeavien tulkintojen vaikutuksia ja tarkistaa, etteivät ne vaikeuta vaatimustenmukaisuustodistusten ja EY-tarkastusvakuutusten vastavuoroista tunnustamista, sanotun kuitenkaan rajoittamatta jäsenvaltioiden vastuuta ilmoitettaviksi valitsemistaan laitoksista ja suorittamistaan edellä mainittujen perusteiden noudattamisen tarkistuksista. Tämän vuoksi viraston olisi voitava komission pyynnöstä seurata ilmoitettujen laitosten toimintaa ja, jos se on perusteltua, tehdä tarkastuksia sen varmistamiseksi, että asianomainen ilmoitettu laitos täyttää rautateiden yhteentoimivuusdirektiivissä tarkoitetut vaatimukset.
a)

Korvataan 3 kohdan ensimmäinen ja toinen alakohta seuraavasti: ”Yhteisiä turvallisuustavoitteita koskevien luonnosten ensimmäisen erän on perustuttava jäsenvaltioissa voimassa olevien tavoitteiden ja turvallisuustason tarkasteluun, ja sillä on varmistettava, ettei rautatiejärjestelmän nykyinen turvallisuustaso laske missään jäsenvaltiossa. Komissio hyväksyy sen ennen 30 päivää huhtikuuta 2009, ja se julkaistaan Euroopan unionin virallisessa lehdessä. Tämä toimenpide, jonka tarkoituksena on muuttaa tämän direktiivin muita kuin keskeisiä osia, myös täydentämällä sitä, hyväksytään 27 artiklan 2 a kohdassa tarkoitettua valvonnan käsittävää sääntelymenettelyä noudattaen. Yhteisiä turvallisuustavoitteita koskevien luonnosten toisen erän on perustuttava yhteisten turvallisuustavoitteiden ensimmäisestä erästä ja niiden täytäntöönpanosta saatuihin kokemuksiin. Siitä on käytävä ilmi mahdolliset painopistealueet, joilla turvallisuutta on edelleen parannettava. Komissio hyväksyy sen ennen 30 päivää huhtikuuta 2011, ja se julkaistaan Euroopan unionin virallisessa lehdessä. Tämä toimenpide, jonka tarkoituksena on muuttaa tämän direktiivin muita kuin keskeisiä osia, myös täydentämällä sitä, hyväksytään 27 artiklan 2 a kohdassa tarkoitettua valvonnan käsittävää sääntelymenettelyä noudattaen.”
5)

Muutetaan liite seuraavasti: a) Korvataan I luvun 1.1 kohdan alakohta ”Termodynaamisen lämpötilan yksikkö” seuraavasti: ”Termodynaamisen lämpötilan yksikkö Kelvin, termodynaamisen lämpötilan yksikkö, on 1/273,16 veden kolmoispisteen termodynaamisesta lämpötilasta. Määritelmä viittaa veteen, jonka isotooppinen koostumus on määritelty seuraavina ainemäärien suhteina: 0,00015576 moolia 2H per moolia 1H, 0,0003799 moolia 17O per moolia 16O ja 0,0020052 moolia 18O per moolia 16O. (Kolmastoista CGPM (1967), päätös 4, ja kahdeskymmeneskolmas CGPM (2007), päätöslauselma 10)” b) Korvataan I luvun 1.1.1 otsikko seuraavasti: c) Korvataan I luvun 1.2 kohdan otsikko seuraavasti: d) Poistetaan I luvun 1.2.1 kohta. e) Korvataan I luvun 1.2.2 ja 1.2.3 kohta seuraavasti: ”1.2.2 SI-johdannaisyksikköjä koskeva yleissääntö SI-perusyksiköistä johdetut yksiköt ilmaistaan algebrallisesti SI-perusyksikköjen potenssien tulona käyttäen numerokerrointa, joka on yhtä suuri kuin 1. 1.2.3 SI-johdannaisyksiköt, joilla on nimi ja tunnus Suure Yksikkö Ilmaisu Nimi Tunnus Muissa SI-yksiköissä SI-perusyksiköissä Tasokulman yksikkö radiaani rad m · m–1 Avaruuskulma steradiaani sr m2 · m–2 Taajuus hertsi Hz s–1 Voima newton N m · kg · s–2 Paine, jännitys pascal Pa N · m–2 m–1 · kg · s–2 Energia, työ joule J N · m m2 · kg · s–2 Teho (5), säteilyvuo watti W J · s–1 m2 · kg · s–3 Sähkövaraus coulombi C s · A Sähköpotentiaali, potentiaaliero, sähkömotorinen voima voltti V W · A–1 m2 · kg · s–3 · A–1 Resistanssi ohmi Ω V · A–1 m2 · kg · s–3 · A–2 Konduktanssi siemens S A · V–1 m–2 · kg–1 · s3 · A2 Kapasitanssi faradi F C · V–1 m–2 · kg–1 · s4 · A2 Magneettivuo weber Wb V · s m2 · kg · s–2 · A–1 Magneettivuon tiheys tesla T Wb · m–2 kg · s–2 · A–1 Induktanssi henry H Wb · A–1 m2 · kg · s–2 · A–2 Valovirta lumen lm cd · sr cd Valaistusvoimakkuus luksi lx lm · m–2 m–2 · cd (Radionuklidin) aktiivisuus becquerel Bq s–1 Absorboitunut annos, aineeseen siirtynyt ominaisenergia kerma, absorboitunut annosindeksi gray Gy J · kg–1 m2 · s–2 Ekvivalenttiannos sievert Sv J · kg–1 m2 · s–2 Katalyyttinen aktiivisuus katal kat mol · s–1 SI-perusyksiköistä johdetut yksiköt voidaan ilmaista I luvussa luetteloiduilla yksiköillä. Erityisesti voidaan SI-johdannaisyksiköt ilmaista yllä olevassa taulukossa annetuilla erityisnimillä ja tunnuksilla; esimerkiksi dynaamisen viskositeetin SI-yksikkö voi olla ilmaistuna muodossa m–1 · kg · s–1 tai N · s · m–2 tai Pa · s.”; f) Poistetaan II luvussa olevasta taulukosta seuraava rivi: ”Maan rekisteröinti eekkeri 1 ac = 4 047 m2 ac” g) Korvataan II luvussa viimeinen virke seuraavasti: ”Tässä luvussa luetteloituja yksikköjä voidaan yhdistää keskenään tai I luvun yksikköjen kanssa yhdistelmäyksikköjen muodostamiseksi.”
(9)

Lisätään artikla seuraavasti: ”20 a artikla Avun tarpeessa olevien alusten vastaanottamista koskevat suunnitelmat 1. Jäsenvaltioiden on laadittava suunnitelmat siitä, miten ne voivat torjua lainkäyttövaltaansa kuuluvilla vesillä avun tarpeessa olevien alusten aiheuttamia uhkia. 2. Ennen 1 kohdassa tarkoitettujen suunnitelmien laatimista on kuultava kaikkia osapuolia, joita asia koskee, ja suunnitelmat on laadittava IMO:n päätöslauselmien A.949(23) ja A.950(23) pohjalta; suunnitelmien on sisällettävä vähintään seuraavat seikat: a) tiedot viranomaisesta, joka vastaa hälytysten vastaanotosta ja käsittelystä; b) tiedot viranomaisesta, jonka toimivaltaan kuuluvat tilanteen arviointi sekä päätöksen tekeminen luvan myöntämisestä avun tarpeessa olevalle alukselle saapua määrättyyn suojapaikkaan tai sen epäämisestä; c) jäsenvaltioiden rantaviivaa koskevat tiedot, joista on apua arvioitaessa avun tarpeessa olevan aluksen suojapaikkaan ottamista, mukaan lukien kuvaus ympäristöllisistä, taloudellisista ja sosiaalisista näkökohdista sekä luonnonolosuhteista; d) arviointimenettelyt, joiden pohjalta avun tarpeessa olevalle alukselle annetaan tai siltä evätään lupa saapua suojapaikkaan; e) riittävä kalusto ja välineistö avustus- ja pelastustoimia sekä ympäristön pilaantumisen torjuntaa varten; f) kansainväliset koordinointi- ja päätöksentekomenettelyt; g) suojapaikkaan vastaanotettavien alusten rahavakuuksiin ja vastuuvelvollisuuteen liittyvät menettelyt. 3. Jäsenvaltioiden on julkaistava 20 artiklan 1 kohdassa tarkoitetun toimivaltaisen viranomaisen nimi sekä hälytysten vastaanottoon ja käsittelyyn nimettyjen viranomaisten nimet. Jäsenvaltioiden on pyydettäessä toimitettava olennaiset tiedot suunnitelmista naapurijäsenvaltioilleen. Kun jäsenvaltiot panevat täytäntöön avun tarpeessa olevien alusten vastaanottamista koskevissa suunnitelmissa kuvattuja menettelyjä, niiden on varmistettava, että olennaiset tiedot ovat toimintaan osallistuvien tahojen saatavilla. Edellä toisen ja kolmannen alakohdan mukaisesti tietoja saavien on noudatettava salassapitovelvollisuutta, jos jäsenvaltiot sitä vaativat. 4. Jäsenvaltioiden on ilmoitettava komissiolle viimeistään … päivänä …kuuta … (9) tämän artiklan soveltamiseksi toteutetut toimenpiteet.”
Lisätään kohdat seuraavasti:

”3 a. Markkinoiden ennakkosääntelystä tai tämän direktiivin 20 tai 21 artiklassa tarkoitetusta yritysten välisten riitojen ratkaisemisesta vastaavien kansallisten sääntelyviranomaisten on oltava toiminnassaan riippumattomia eivätkä ne saa pyytää tai ottaa vastaan miltään muulta elimeltä ohjeita sellaisten tehtävien hoitamisessa, jotka niille on annettu yhteisön lainsäädännön täytäntöön panemiseksi annetun kansallisen lainsäädännön nojalla, sanotun kuitenkaan rajoittamatta 4 ja 5 kohdan säännösten soveltamista. Tämä ei estä kansallisen valtiosääntöoikeuden mukaista valvontaa. Ainoastaan 4 artiklan mukaisesti perustetuilla muutoksenhakuelimillä on toimivalta keskeyttää kansallisten sääntelyviranomaisten tekemien päätösten soveltaminen tai kumota ne. Jäsenvaltioiden on varmistettava, että ensimmäisessä alakohdassa tarkoitetun kansallisen sääntelyviranomaisen johtaja tai tarvittaessa tätä tehtävää hoitavan kollegiaalisen elimen jäsenet tai hänen tai heidän sijaisensa voidaan irtisanoa ainoastaan, jos asianomainen henkilö ei enää täytä tehtäviensä suorittamiseen vaadittavia kansallisessa lainsäädännössä ennalta säädettyjä ehtoja. Kyseessä olevan kansallisen sääntelyviranomaisen johtajan tai tarvittaessa tätä tehtävää hoitavan kollegiaalisen elimen jäsenten irtisanomisesta tehty päätös on julkistettava irtisanomisen ajankohtana. Kansallisen sääntelyviranomaisen irtisanotulle johtajalle tai tarvittaessa tätä tehtävää hoitavan kollegiaalisen elimen jäsenille on annettava perustelut, ja asianomaisella henkilöllä on oikeus pyytää irtisanomisesta tehdyn päätöksen julkistamista, jollei niin muuten tehtäisi, missä tapauksessa päätös julkistetaan.

Jäsenvaltioiden on varmistettava, että ensimmäisessä alakohdassa tarkoitetuilla kansallisilla sääntelyviranomaisilla on erilliset vuosibudjetit. Niiden budjetit on julkistettava.

3 b. Jäsenvaltioiden on varmistettava, että vastaavat kansalliset sääntelyviranomaiset tukevat aktiivisesti Euroopan telealan sääntelyviranomaisten ryhmän, jäljempänä ’ryhmä’ (16), tavoitteita parantaa sääntelyn koordinointia ja lisätä sen yhtenäisyyttä.

3 c. Jäsenvaltioiden on varmistettava, että kansalliset sääntelyviranomaiset ottavat mahdollisimman pitkälle huomioon ryhmän hyväksymät lausunnot ja yhteiset kannat tehdessään kansallisia markkinoita koskevia omia päätöksiään.
(3)

Jotta 1 päivänä tammikuuta 2007 kilpailulle avatut rautateiden kansainväliset ja kansalliset tavaraliikennepalvelut voisivat kilpailla muiden liikennemuotojen kanssa, niitä varten on muodostettava korkealaatuinen ja riittävästi rahoitettu rautateiden infrastruktuuri, jossa tavaraliikennepalvelut voidaan suorittaa moitteettomissa olosuhteissa sekä reittinopeuden että matka-aikojen kannalta, ja niiden on oltava luotettavia, eli suoritettavan palvelun on tosiasiallisesti vastattava rautatieyritysten kanssa tehtyjä sopimuksia.
(18)

Jäsenvaltiot eivät voi riittävällä tavalla saavuttaa tämän direktiivin tavoitetta, joka on unionin kaikkien tienkäyttäjien korkeatasoisen suojelun varmistaminen helpottamalla rajatylittävää tietojenvaihtoa liikenneturvallisuuteen liittyvistä liikennerikkomuksista, jotka on tehty ajoneuvolla, joka on rekisteröity toisessa jäsenvaltiossa kuin siinä jäsenvaltiossa, jossa rikkomus tapahtui, vaan se voidaan toiminnan laajuuden ja vaikutusten vuoksi saavuttaa paremmin unionin tasolla, joten unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä direktiivissä ei ylitetä sitä, mikä on tämän tavoitteen saavuttamiseksi tarpeen.
7)

Korvataan 15 artiklan 3, 4 ja 5 kohta seuraavasti: ”3. Jos unioni ja toimittajamaa eivät pääse tyydyttävään ratkaisuun 16 artiklassa säädetyssä määräajassa ja jos komissio toteaa, että kiertämisestä on selviä todisteita, siirretään komissiolle valta antaa delegoituja säädöksiä 16 a artiklassa säädetyn menettelyn mukaisesti liitteen V muuttamiseksi, jotta määrällisistä rajoituksista voidaan vähentää vastaava määrä tuotteita, jotka ovat peräisin kyseisestä toimittajamaasta. Ensimmäisen alakohdan nojalla annettaviin delegoituihin säädöksiin sovelletaan 16 b artiklassa säädettyä menettelyä, kun tämä on tarpeen erittäin kiireellisessä tapauksessa, jossa komissio toteaa, että kiertämisestä on selviä todisteita ja toimenpiteiden käyttöönoton viivästyminen aiheuttaisi vahinkoa, jota olisi vaikea korjata. 4. Jos unionin viranomaisilla on riittävä näyttö siitä, että kyseisten maiden alkuperätuotteiden kuitupitoisuudesta, määristä, kuvauksesta tai luokittelusta on annettu vääriä ilmoituksia, ne voivat kieltää kyseisten tuotteiden tuonnin kolmansien maiden kanssa tehtyjen pöytäkirjojen ja tiettyjen kahdenvälisten sopimusten määräysten mukaisesti. Jos ilmenee, että jonkin kyseisen maan aluetta on käytetty muusta kuin tästä maasta peräisin olevien tuotteiden lastaamisessa kuljetusvälineestä toiseen tai niiden reitin muuttamisessa, komissiolle siirretään valta antaa delegoituja säädöksiä 16 a artiklan mukaisesti samoja kyseisen maan alkuperätuotteita koskevien määrällisten rajoitusten käyttöön ottamiseksi, jos näitä tuotteita eivät jo koske määrälliset rajoitukset, tai korjata tässä kohdassa tarkoitettu tilanne muuttamalla liitettä V. Ensimmäisen alakohdan nojalla annettaviin delegoituihin säädöksiin sovelletaan 16 b artiklassa säädettyä menettelyä, kun tämä on tarpeen erittäin kiireellisessä tapauksessa, jossa komissio toteaa, että kiertämisestä on selviä todisteita ja toimenpiteiden käyttöönoton viivästyminen aiheuttaisi vahinkoa, jota olisi vaikea korjata. 5. Jos on lisäksi näyttöä siitä, että jonkin Maailman kauppajärjestöön kuuluvan kolmannen maan, jota ei ole lueteltu liitteessä V, aluetta on käytetty, komissio pyytää neuvottelujen aloittamista kyseisen kolmannen maan tai kyseisten kolmansien maiden kanssa 16 artiklassa säädettyä menettelyä noudattaen, jotta voidaan toteuttaa aiheelliset toimenpiteet ongelman ratkaisemiseksi. Siirretään komissiolle valta antaa delegoituja säädöksiä 16 a artiklan mukaisesti, jotta voidaan ottaa käyttöön määrällisiä rajoituksia kyseisen kolmannen maan tai kyseisten kolmansien maiden osalta tai korjata tässä kohdassa tarkoitettu tilanne muuttamalla liitettä V. Ensimmäisen alakohdan nojalla annettaviin delegoituihin säädöksiin sovelletaan 16 b artiklassa säädettyä menettelyä, kun tämä on tarpeen erittäin kiireellisessä tapauksessa, jossa komissio toteaa, että kiertämisestä on selviä todisteita ja toimenpiteiden käyttöönoton viivästyminen aiheuttaisi vahinkoa, jota olisi vaikea korjata.”
b)

varmistetaan unionin taloudellisten etujen suojaaminen ja määrätään erityisesti erityistoimenpiteistä unionin makrotaloudelliseen rahoitusapuun kohdistuvien petosten, korruption ja muiden väärinkäytösten estämiseksi ja torjumiseksi neuvoston asetuksen (EY, Euratom) N:o 2988/95 (10), neuvoston asetuksen (EY, Euratom) N:o 2185/96 (11) ja Euroopan parlamentin ja neuvoston asetuksen (EY) N:o 883/2013 (12) mukaisesti;
12.

Tärkeimmät neuvoston tekemät sisältömuutokset ovat seuraavat: a) Asiantuntijaraati (6 artikla) Neuvoston ensimmäisen käsittelyn kannan ansiosta jäsenvaltiot, jotka ovat oikeutettuja olemaan Euroopan kulttuuripääkaupungin isäntämaana tiettynä vuonna – päätöksen liitteenä olevan kalenterin mukaan – nimittävät enintään kaksi asiantuntijaa raatiin valinta- ja seurantamenettelyjä varten. Raati koostuu näin ollen kymmenestä unionin toimielinten ja elinten (Euroopan parlamentin, neuvoston, komission ja alueiden komitean) nimittämästä asiantuntijasta komission ehdotuksen mukaisesti sekä lisäksi enintään kahdesta sellaisen jäsenvaltion nimittämästä asiantuntijasta, jonka kaupunkia koskevan valinta- tai seurantamenettelyn raati toteuttaa. Kansallisten asiantuntijoiden tehtävänä on tarjota paikallista kokemusta ja asiantuntemusta raadille. Lisäksi ensimmäisen käsittelyn kannassa tiukennetaan eturistiriitaa koskevia säännöksiä: asiantuntijan, jolla on tiettyyn ehdokaskaupunkiin liittyvä eturistiriita, on erottava (8 kohta). b) Nimeäminen (11 artikla) Ensimmäisen käsittelyn kannan mukaan jäsenvaltio, joka on oikeutettu olemaan kulttuuripääkaupungin isäntämaana tiettynä vuonna, suorittaa nimeämisen. Tämä on muutos komission ehdotukseen, jonka mukaan komissio suorittaa nimeämisen, samoin kuin päätöksessä N:o 1622/2006/EY oleviin nykyisiin sääntöihin, joiden mukaan neuvosto on nimeämiselin. Komissio tulee kuitenkin vastaamaan ehdokasmaiden ja mahdollisten ehdokasmaiden kaupunkien nimeämisestä, koska komissio hallinnoi kokonaisuudessaan avointa kilpailua, jossa nämä kaupungit valitaan, ilman näiden maiden myötävaikutusta. Komissio julkaisee kahden kuukauden kuluessa siitä, kun asianomainen jäsenvaltio on nimennyt kaupungin, sen nimen Euroopan unionin virallisessa lehdessä. c) Vuoden 2020 Euroopan kulttuuripääkaupunkeja koskevat poikkeustoimenpiteet (7 artiklan 2 kohdan toinen alakohta, 8 artiklan 1 kohdan toinen alakohta ja 11 artiklan 1 kohdan toinen alakohta) Koska lainsäädäntömenettelyt ovat viivästyneet, neuvosto on ottanut ensimmäisen käsittelyn kantaansa useita poikkeustoimenpiteitä, joilla annetaan vuoden 2020 Euroopan kulttuuripääkaupungeille enemmän aikaa. Valintamenettelyn ratkaisevien vaiheiden määräaikoja on pidennetty, erityisesti mitä tulee hakemuspyynnön julkaisemiseen jäsenvaltioissa (7 artiklan 2 kohta), raadin koolle kutsumiseen esivalintakokoukseen (8 artiklan 1 kohta) ja nimeämiseen (11 artiklan 1 kohta). d) Kilpailun järjestämisen lykkääminen ehdokasmaissa ja mahdollisissa ehdokasmaissa vuodella (liite) Ensimmäisen käsittelyn kannassaan neuvosto on lykännyt vuodella sekä ehdokasmaiden että mahdollisten ehdokasmaiden mahdollisuutta kilpailla nimityksestä (vuodesta 2020 vuoteen 2021). Tällä tavoin näillä mailla on riittävästi aikaa allekirjoittaa aiesopimus, joka on edellytyksenä niiden osallistumiselle Luova Eurooppa -ohjelmaan, josta Euroopan kulttuuripääkaupungit -toimintaa tuetaan.
(14)

On todettava, että jäsenvaltioissa on päätetty meluun liittyvistä toimintarajoituksista sellaisiin kansallisesti tunnustettuihin melunarviointimenetelmiin perustuvan kansallisen lainsäädännön mukaisesti, jotka eivät välttämättä vielä täysin vastaa Euroopan siviili-ilmailukonferenssin (European Civil Aviation Conference, ECAC) siviili-ilmailun lentoasemia ympäröivien melualueiden laskentaa koskevia standardimenetelmiä koskevaa virallista asiakirjaa N:o 29, ”Standard Method of Computing Noise Contours around Civil Airports”, jäljempänä ’ECAC- asiakirja N:o 29’, ja joissa ei käytetä kansainvälisesti tunnustettuja ilma-alusten melutasotietoja. Meluun liittyvän toimintarajoituksen tehokkuutta ja toimivuutta olisi kuitenkin arvioitava ECAC-asiakirjassa N:o 29 ja tasapainoisessa lähestymistavassa vahvistettujen menetelmien mukaisesti. Jäsenvaltioiden olisi tämän mukaisesti mukautettava kansallisessa lainsäädännössä säädettyjä toimintarajoitusten arviointejaan niin, että ne vastaavat täysin ECAC -asiakirjaa N:o 29.
4)

Lisätään artiklat seuraavasti: ”8 a artikla Siirretyn säädösvallan käyttäminen 1. Komissiolle siirrettyä valtaa antaa delegoituja säädöksiä koskevat tässä artiklassa säädetyt edellytykset. 2. Siirretään komissiolle … päivästä …kuuta … (5) neljän vuoden ajaksi 3 artiklan 1 kohdassa tarkoitettu valta antaa delegoituja säädöksiä. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän neljän vuoden pituisen kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä. 3. Euroopan parlamentti tai neuvosto voi milloin tahansa peruuttaa 3 artiklan 1 kohdassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen. 4. Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle. 5. Edellä olevan 3 artiklan 1 kohdan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella. 8 b artikla Komiteamenettely 1. Komissiota avustaa Euroopan parlamentin ja neuvoston asetuksen (EU) N:o 1380/2013 (6) 47 artiklalla perustettu kalastus- ja vesiviljelyalan komitea. Tämä komitea on Euroopan parlamentin ja neuvoston asetuksessa (EU) N:o 182/2011 (7) tarkoitettu komitea. 2. Kun viitataan tähän kohtaan, sovelletaan asetuksen (EU) N:o 182/2011 5 artiklaa.
—

Euroopan tilastojärjestelmän (ESS) ja Euroopan keskuspankkijärjestelmän (EKPJ) suhdetta on selvennetty. Sovitteluratkaisun mukaisesti ESS ja EKPJ toimivat tiiviissä yhteistyössä tasavertaisesti. Kansalliset viranomaiset päättävät kansallisella tasolla kansallisen tilastolaitoksen sekä kansallisen keskuspankin roolista. On kuitenkin korostettava, että silloin kun kansallinen keskuspankki laatii tilastoja kansallisen tilastolaitoksen ominaisuudessa, tilastojen on oltava asetuksessa 223/2009 mainittujen periaatteiden mukaisia.
19.

Verkkovierailujen suhteen asetuksessa säädetään hinnoittelua ja määrää koskevien ehtojen avoimuusvaatimuksista, joita aletaan soveltaa, kun verkkovierailujen lisämaksut on poistettu. Näiden säännösten tavoitteena on vahvistaa verkkovierailuasiakkaiden oikeuksia. Asiakkaille on ilmoitettava erityisesti sovellettavasta kohtuullisen käytön politiikasta tai kulutusmäärien saavuttamisesta.